CELEX: 32019D1117
Language: hr
Date: 2019-06-24 00:00:00
Title: Provedbena odluka Komisije (EU) 2019/1117 оd 24. lipnja 2019. o izmjeni odluka 2007/305/EZ, 2007/306/EZ i 2007/307/EZ u pogledu promjene adresata odluka (priopćeno pod brojem dokumenta C(2019) 4523)

1.7.2019   
               
               
                  HR
               
               
                  Službeni list Europske unije
               
               
                  L 176/59
               
            
         PROVEDBENA ODLUKA KOMISIJE (EU) 2019/1117
         оd 24. lipnja 2019.
         o izmjeni odluka 2007/305/EZ, 2007/306/EZ i 2007/307/EZ u pogledu promjene adresata odluka
         
            
               (priopćeno pod brojem dokumenta C(2019) 4523)
            
         
         (Vjerodostojan je samo tekst na njemačkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 8. stavak 6. i članak 20. stavak 6.,
         budući da:
         
                     (1)
                  
                  
                     Odluke Komisije 2007/305/EZ (2), 2007/306/EZ (3) i 2007/307/EZ (4), kojima se utvrđuju propisi o povlačenju s tržišta hibrida uljane repice Ms1xRf1 (ACS-BNØØ4-7xACS-BNØØ1-4), hibrida uljane repice Ms1xRf2 (ACS-BNØØ4-7xACS-BNØØ2-5) i uljane repice Topas 19/2 (ACS-BNØØ7-1), slijedom navođenja, te od njih dobivenih proizvoda, upućene su društvu Bayer CropScience AG, sa sjedištem u Njemačkoj.
                  
               
                     (2)
                  
                  
                     Društvo Bayer CropScience AG, sa sjedištem u Njemačkoj, dopisom od 1. kolovoza 2018. zatražilo je od Komisije da njegova prava i obveze koje se odnose na sva njegova odobrenja i zahtjeve za odobrenje genetski modificiranih proizvoda koji su u postupku rješavanja prenese na društvo BASF Agricultural Solutions Seed US LLC, sa sjedištem u Sjedinjenim Američkim Državama. Dopisom od 19. listopada 2018. društvo BASF Agricultural Solutions Seed US LLC potvrdilo je svoju suglasnost s tim prijenosom i ovlastilo društvo BASF SE, sa sjedištem u Njemačkoj, da djeluje kao njegov zastupnik u Uniji.
                  
               
                     (3)
                  
                  
                     Za provedbu tražene promjene potrebno je izmijeniti odluke 2007/305/EZ, 2007/306/EZ i 2007/307/EZ u pogledu adresata tih odluka.
                  
               
                     (4)
                  
                  
                     Predložene izmjene odluka o odobrenju isključivo su administrativne prirode i ne iziskuju novu procjenu predmetnih proizvoda.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U Odluci 2007/305/EZ članak 4. mijenja se kako slijedi:
            
                         
                     
                     
                        „Bayer CropScience AG, Alfred-Nobel-Str. 50, D-40789 Monheim am Rhein” zamjenjuje se sljedećim: „BASF SE, Carl-Bosch-Str. 38, 67063 Ludwigshafen, Njemačka”.
                     
                  
         
            Članak 2.
            U Odluci 2007/306/EZ članak 4. mijenja se kako slijedi:
            
                         
                     
                     
                        „Bayer CropScience AG, Alfred-Nobel-Str. 50, D-40789 Monheim am Rhein” zamjenjuje se sljedećim: „BASF SE, Carl-Bosch-Str. 38, 67063 Ludwigshafen, Njemačka”.
                     
                  
         
            Članak 3.
            U Odluci 2007/307/EZ članak 3. mijenja se kako slijedi:
            
                         
                     
                     
                        „Bayer CropScience AG, Alfred-Nobel-Str. 50, D-40789 Monheim am Rhein” zamjenjuje se sljedećim: „BASF SE, Carl-Bosch-Str. 38, 67063 Ludwigshafen. Njemačka”.
                     
                  
         
            Članak 4.
            Ova je Odluka upućena društvu BASF SE, Carl-Bosch-Str. 38, 67063 Ludwigshafen, Njemačka.
         
         
            Sastavljeno u Bruxellesu 24. lipnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 18.10.2003., str. 1.
         
         
            (2)  Odluka Komisije 2007/305/EZ od 25. travnja 2007. o povlačenju s tržišta hibrida uljane repice Ms1xRf1 (ACS-BNØØ4-7xACS-BNØØ1-4) i od nje dobivenih proizvoda (SL L 117, 5.5.2007., str. 17.).
         
            (3)  Odluka Komisije 2007/306/EZ od 25. travnja 2007. o povlačenju s tržišta hibrida uljane repice Ms1xRf2 (ACS-BNØØ4-7xACS-BNØØ2-5) i od nje dobivenih proizvoda (SL L 117, 5.5.2007., str. 20.).
         
            (4)  Odluka Komisije 2007/307/EZ od 25. travnja 2007. o povlačenju s tržišta uljane repice Topas 19/2 (ACS-BNØØ7-1) i od nje dobivenih proizvoda (SL L 117, 5.5.2007., str. 23.).